pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธพส. ส่งความห่วงใย มอบฟรี! ประกันภัยแพ้วัคซีนโควิด-19ให้แก่ผู้ได้รับสิทธิ์ 2 โครงการ
วันจันทร์ที่ 10 พฤษภาคม 2564
ธพส. ส่งความห่วงใย มอบฟรี! ประกันภัยแพ้วัคซีนโควิด-19ให้แก่ผู้ได้รับสิทธิ์ 2 โครงการ
ธพส. ตระหนักถึงผลกระทบทางเศรษฐกิจจากการแพร่ระบาดของโรคติดเชื้อไวรัสโคโรนา 2019 (COVID-19) และได้เล็งเห็นถึงความปลอดภัยในชีวิต จึงขอส่งความห่วงใย ด้วยการมอบแผนความคุ้มครองประกันภัยโรคติดเชื้อไวรัสโคโรนา 2019 (COVID-19)
บริษัท ธนารักษ์พัฒนาสินทรัพย์ จํากัด หรือ ธพส. ตระหนักถึงผลกระทบทางเศรษฐกิจจากการแพร่ระบาดของโรคติดเชื้อไวรัสโคโรนา 2019 (COVID-19)และได้เล็งเห็นถึงความปลอดภัยในชีวิต จึงขอส่งความห่วงใย ด้วยการมอบแผนความคุ้มครองประกันภัยโรคติดเชื้อไวรัสโคโรนา 2019 (COVID-19)ประเภทการแพ้และได้รับผลข้างเคียงจากการฉีดวัคซีนโควิด-19ให้แก่ผู้ได้รับสิทธิ์ทั้ง 2 โครงการ ได้แก่ 1. โครงการบูรณาการสวัสดิการที่พักอาศัยกับสถานที่ทํางานและศูนย์บริการของข้าราชการพลเรือนสามัญ(บนที่ดินราชพัสดุแปลงบางจาก แปลงห้วยขวาง แปลงยานนาวา กรุงเทพมหานคร และแปลงบางกระสอ จังหวัดนนทบุรี) 2. โครงการที่พักอาศัยผู้สูงอายุ รามาฯ-ธนารักษ์ จังหวัดสมุทรปราการ
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัดเปิดเผยว่าจากสถานการณ์การแพร่ระบาดโควิด-19 ระลอก 3 ที่กําลังแพร่ระบาดในวงกว้างอย่างรวดเร็ว สร้างความวิตกกังวลให้กับทุกคน ธพส. มีความห่วงใยผู้ที่จองสิทธิ์ในโครงการที่พักอาศัยผู้สูงอายุรามาฯ-ธนารักษ์ จังหวัดสมุทรปราการ และโครงการบูรณาการสวัสดิการที่พักอาศัยกับสถานที่ทํางานและศูนย์บริการสําหรับข้าราชการพลเรือนสามัญ ซึ่งปัจจุบันรัฐบาลได้สนับสนุนให้ประชาชนทุกคนได้รับการฉีดวัคซีน เพื่อกระตุ้นให้ร่างกายสร้างภูมิคุ้มกันต่อเชื้อไวรัส ช่วยป้องกันการติดเชื้อ และสามารถลดความรุนแรงของโรคได้ทว่าผู้ได้รับวัคซีนบางรายอาจแพ้หรือมีอาการข้างเคียงเกิดขึ้นเพื่อสนับสนุนและสร้างความมั่นใจในการฉีดวัคซีน ธพส. จึงได้มอบแผนความคุ้มครองประกันภัยโรคติดเชื้อไวรัสโคโรนา 2019 ประเภทการแพ้และได้รับผลข้างเคียงจากการฉีดวัคซีนโควิด-19 ให้แก่ผู้ได้รับสิทธิ์ทั้ง 2 โครงการ โดยมีรายละเอียดการคุ้มครอง ดังนี้
1. การเจ็บป่วยด้วยภาวะโคม่า (Coma) กรณีได้รับผลกระทบจากการฉีดวัคซีนป้องกันโรคติดเชื้อไวรัสโคโรนา 2019 (COVID-19) จํานวนเงินเอาประกัน 100,000 บาท
2.ค่ารักษาพยาบาลผู้ป่วยใน (IPD) หรือ ผู้ป่วยนอก (OPD) กรณีได้รับผลกระทบจากการฉีดวัคซีนป้องกันโรคติดเชื้อไวรัสโคโรนา 2019 (COVID-19) (แบบจ่ายตามจริง) จํานวนเงินเอาประกัน 1,000 บาท ต่อปี
3.เงินชดเชยรายวันจากการเข้าพักรักษาตัวเป็นผู้ป่วยในกรณีได้รับผลกระทบจากการฉีดวัคซีนป้องกันโรคติดเชื้อไวรัสโคโรนา 2019 (COVID-19) จํานวนเงินเอาประกัน 200 บาท/วัน (สูงสุด 15 วันต่อปี)
ทั้งนี้เงื่อนไขเป็นไปตามที่บริษัทประกันภัยกําหนด
สอบถามข้อมูลเพิ่มเติมได้ที่ฝ่ายพัฒนาธุรกิจ ธพส.โทรศัพท์ 0 2142 2259โทรสาร 0 2143 8888
รัฐบาลไทย-ข่าวทำเนียบรัฐบาล-สธ.ห่วงแรงงานต่างชาติลักลอบนำเชื้อโควิด 19 เข้าไทย เร่งค้นหา ขอประชาชนแจ้งเบาะแส
วันจันทร์ที่ 10 พฤษภาคม 2564
สธ.ห่วงแรงงานต่างชาติลักลอบนําเชื้อโควิด 19 เข้าไทย เร่งค้นหา ขอประชาชนแจ้งเบาะแส
กระทรวงสาธารณสุข ห่วงปัญหาแรงงานต่างชาติลักลอบเข้าประเทศ อาจนําเชื้อโควิด 19 มาแพร่ในประเทศ กําชับให้จังหวัดที่มีพื้นที่ชายแดนเฝ้าระวัง ขอฝ่ายปกครองกํากับติดตาม และขอความร่วมมือประชาชนแจ้งเบาะแส
วันนี้ (10 พฤษภาคม 2564) ที่ กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า วันนี้ประเทศไทยมีผู้ติดเชื้อรายใหม่ 1,630 ราย เป็นการติดเชื้อในประเทศ 1,622 รายจากต่างประเทศ 8 ราย รักษาหายเพิ่ม 1,603 ราย กําลังรักษาในโรงพยาบาล/โรงพยาบาลสนาม 29,376 รายในจํานวนนี้ปอดอักเสบ 1,151 ราย ต้องใส่ท่อช่วยหายใจ 389 ราย และมีผู้เสียชีวิต 22 ราย ในกทม. 13 ราย เชียงใหม่ 2 ราย ปทุมธานี สุพรรณบุรี ระยอง สมุทรปราการ ฉะเชิงเทรา ขอนแก่น มหาสารคาม จังหวัดละ 1 ราย ส่วนใหญ่มีโรคประจําตัว อาทิ ความดันโลหิตสูง เบาหวาน หัวใจ ไขมันในเลือดสูง อ้วน มะเร็ง ปอดเรื้อรังไตเรื้อรัง และติดเตียง โดยติดเชื้อในครอบครัว จากเพื่อนร่วมงาน สัมผัสผู้ติดเชื้อ ไปที่คนแออัด (ตลาดร่วมงานศพ) ขับรถแท็กซี่และจากจังหวัดเสี่ยง
โดยวันนี้ กทม.และ 5 จังหวัดปริมณฑล พบผู้ติดเชื้อรวม 1,000 ราย คิดเป็นร้อยละ 60 ของการติดเชื้อทั้งหมด แนวโน้มการระบาดชะลอตัว ยังพบผู้ติดเชื้อในชุมชน เช่น คลองเตย สี่แยกมหานาค ปากคลองตลาด แฟลตดินแดง บางแคบริเวณห้างสรรพสินค้าและชุมชนใกล้เคียง หน่วยงานที่เกี่ยวข้องร่วมกันเร่งคัดกรองนําผู้ติดเชื้อออกมาดูแลและกักกันกลุ่มเสี่ยง ตั้งแต่ 1 เม.ย ถึง 9 พ.ค.คัดกรองไปแล้ว 113,642 ราย พบการติดเชื้อร้อยละ 2.84 ส่วนปริมณฑลยังพบผู้ติดเชื้อต่อเนื่อง แนวโน้มการระบาดของโรคคงตัว เน้นคัดกรองเชิงรุกใน ชุมชน และสถานที่เสี่ยง ที่อาจมีแรงงานต่างด้าวลักลอบอาศัย พร้อมมอบกรมการแพทย์และกรมสนับสนุนบริการสุขภาพหารูปแบบรองรับผู้ติดเชื้อที่มีจํานวนมาก เช่น ในกลุ่มสีเขียวให้มีระบบกักตัวในชุมชน อาจใช้พื้นที่ส่วนกลางของชุมชน โรงเรียน เป็นพื้นที่กักตัว
“ในภูมิภาค 71 จังหวัด การระบาดมีแนวโน้มลดลงวันนี้พบผู้ติดเชื้อรวม 622 ราย ได้กําชับให้จังหวัดที่มีพื้นที่ติดประเทศเพื่อนบ้านคัดกรองเชิงรุกในพื้นที่ชายแดน รวมทั้งประสานฝ่ายปกครองกํากับติดตามป้องกันการลักลอบเข้าประเทศ และเพิ่มการฉีดวัคซีนในกลุ่มเจ้าหน้าที่ด่าน ตํารวจ และทหาร ที่ทําหน้าที่จับกุมผู้ลักลอบผ่านช่องทางธรรมชาติ ขอความร่วมมือประชาชนแจ้งเบาะแสหากพบการขนส่งแรงงานลักลอบเช้าประเทศ เพื่อป้องกันการแพร่ระบาดของโรคในประเทศ” นพ.เกียรติภูมิ กล่าว
สําหรับการฉีดวัคซีนโควิดในประเทศ ขณะนี้จัดสรรวัคซีนไปแล้ว 2,427,452 โดส จํานวนการฉีดสะสมตั้งแต่ 28 ก.พ.-9 พ.ค. 2564 รวม 1,809,894 โดส มีผู้ได้รับวัคซีนเข็มแรก 1,296,440 ราย วัคซีนเข็มที่ 2 จํานวน 513,454 ราย ส่วนภาพรวมการบริหารจัดการเตียงโควิด ใน กทม. วันที่ 9 พ.ค. มีผู้ติดเชื้อติดต่อสายด่วนต่างๆจํานวน 387 ราย ได้เตียงแล้ว 197 ราย ประสานได้เตียงแล้วรอดําเนินการต่อ 177 ราย โดยได้รับความร่วมมือจากสถาบันการแพทย์ฉุกเฉินแห่งชาติ (สพฉ.) จัดทีมจิตอาสารับ-ส่งผู้ติดเชื้อ ใน 6 โซน กทม. ขอนําส่ง 165 ราย นําส่งได้ 158 ราย ปฏิเสธ 7 ราย มีทีมพร้อมในพื้นที่ 33 ทีม และทีมพร้อมในที่ตั้ง 121 ทีม
******************************* 10 พฤษภาคม 2564
รัฐบาลไทย-ข่าวทำเนียบรัฐบาล-รพ.ราชวิถี เปิดหอไอซียูส่วนต่อขยาย 10 เตียง รองรับผู้ติดเชื้อโควิด 19
วันจันทร์ที่ 10 พฤษภาคม 2564
รพ.ราชวิถี เปิดหอไอซียูส่วนต่อขยาย 10 เตียง รองรับผู้ติดเชื้อโควิด 19
รัฐมนตรีช่วยว่าการกระทรวงสาธารณสุข ตรวจเยี่ยมความคืบหน้าการเพิ่มหอไอซียูส่วนต่อขยาย โรงพยาบาลราชวิถี 10 เตียง รองรับผู้ป่วยวิกฤตโควิด 19 กลุ่มสีเหลือง-แดง ในเขต กทม. เริ่มเปิดให้บริการ 11 พฤษภาคมนี้
วันนี้ (10 พฤษภาคม 2564 ) ที่โรงพยาบาลราชวิถี กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.สมศักดิ์ อรรฆศิลป์ อธิบดีกรมการแพทย์ และนพ.สมเกียรติ ลลิตวงศา ผู้อํานวยการโรงพยาบาลราชวิถี ติดตามความคืบหน้าการเปิดหอไอซียูส่วนต่อขยายรองรับผู้ป่วยวิกฤตโควิด 19ของโรงพยาบาลราชวิถี โดย ดร.สาธิต ให้สัมภาษณ์ว่า สถานการณ์โรคโควิด 19 ระลอกเมษายนนี้ มีผู้ติดเชื้อจํานวนมากขึ้น โดยในพื้นที่ กทม.และปริมณฑลมีผู้ติดเชื้อมากร้อยละ 50-70 ของการติดเชื้อทั้งประเทศ และพบผู้ติดเชื้ออาการปานกลางจนถึงอาการหนักรุนแรงเพิ่มขึ้นตามจํานวนผู้ติดเชื้อที่เพิ่มมากขึ้นด้วย โดยเฉพาะในกลุ่มผู้มีโรคประจําตัวเรื้อรังและผู้สูงอายุ ทั้งนี้ ในพื้นที่ กทม.กระทรวงสาธารณสุขได้มอบให้กรมการแพทย์ รับผิดชอบในการบริหารจัดการเตียงร่วมกับภาคีเครือข่าย อาทิ โรงเรียนแพทย์ กทม. กองทัพ เอกชน ได้มีแผนเพิ่มจํานวนเตียงให้เพียงพอกับจํานวนผู้ติดเชื้อที่เพิ่มขึ้น
ดร.สาธิต กล่าวต่อว่า โดยในส่วนของกระทรวงสาธารณสุข ได้มอบให้โรงพยาบาลราชวิถีเป็นต้นแบบในการขยายเตียงไอซียู ได้รับความร่วมมือจากบริษัท เอสซีจี จํากัด มหาชน ออกแบบและก่อสร้างหอผู้ป่วยไอซียูส่วนขยาย ขนาด 10 เตียง โดยใช้เวลาก่อสร้างและจัดเตรียมอุปกรณ์เครื่องมือแพทย์ที่จําเป็นสําหรับผู้ป่วยอาการวิกฤต อาทิ เครื่องช่วยหายใจการไหลเวียนออกซิเจนสูง เครื่องวัดออกซิเจนในเลือด เป็นต้น ภายในเวลารวดเร็ว 7-10 วันพร้อมระดมบุคลากรที่มีความเชี่ยวชาญและมีประสบการณ์ในการทํางานในหอผู้ป่วยไอซียู ผลัดเปลี่ยนหมุนเวียนทํางาน เปิดให้บริการวันที่ 11 พฤษภาคม นี้
“ขอขอบคุณบริษัท เอสซีจี จํากัด มหาชน ที่ช่วยออกแบบและก่อสร้างได้อย่างรวดเร็วและต้องขอชื่นชมโรงพยาบาลราชวิถีที่มีการเตรียมความพร้อมใช้พื้นที่ในโรงพยาบาลเพิ่มห้องไอซียูส่วนต่อขยาย จะช่วยให้ผู้ติดเชื้อกลุ่มสีแดงเข้าถึงการรักษาได้อย่างรวดเร็วทันท่วงที เป็นตัวอย่างให้แก่สถานพยาบาลอื่นๆ ”ดร.สาธิต กล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า สําหรับโรงพยาบาลราชวิถีมีเตียงรองรับผู้ติดเชื้อโควิด ทั้งหมด 62 เตียง ใช้ไปแล้ว 58 เตียง เฉพาะเตียงไอซียูมีอยู่ 21 เตียงใช้ไปแล้ว 18 เตียง และการเพิ่มเตียงไอซียูส่วนต่อขยายครั้งนี้จะช่วยให้การหมุนเวียนการใช้เตียงทําได้ดีขึ้น ซึ่งมีระบบการทํางานเหมือนไอซียูปกติ โดยจัดแบ่งพื้นที่การใช้งาน และระบบการกําจัดขยะติดเชื้อที่ได้มาตรฐาน รวมถึงมีระบบการจัดการอากาศปลอดเชื้อแยกระหว่างบุคลากรทางการแพทย์และผู้ติดเชื้อ เพื่อป้องกันการปนเปื้อน ทั้งนี้ สามารถควบคุมแรงดันอากาศได้ทั้งระบบความดันบวก (POSITIVE PRESSURE ROOM) กําจัดเชื้อโรคและฝุ่น พร้อมระบบความดันลบ (NEGATIVE PRESSURE ROOM) จํากัดการแพร่กระจายและลดการติดเชื้อไวรัสภายนอกอาคารได้ตามมาตรฐาน
******************************* 10 พฤษภาคม 2564
รัฐบาลไทย-ข่าวทำเนียบรัฐบาล-EXIM BANK ขานรับกระทรวงการคลัง ออก ‘มาตรการสมัครใจพักหนี้’ ช่วยลูกค้าทุกกลุ่มอุตสาหกรรม โดยเฉพาะ SMEs
วันจันทร์ที่ 10 พฤษภาคม 2564
EXIM BANK ขานรับกระทรวงการคลัง ออก ‘มาตรการสมัครใจพักหนี้’ ช่วยลูกค้าทุกกลุ่มอุตสาหกรรม โดยเฉพาะ SMEs
EXIM BANK ได้ออก “มาตรการสมัครใจพักหนี้” ให้แก่ลูกค้า โดยเฉพาะ SMEs ที่ได้รับผลกระทบการดําเนินกิจการจากการแพร่ระบาดของโควิด-19 เพื่อช่วยเหลือลูกค้าผู้ประกอบการให้สามารถฟื้นฟูธุรกิจได้เร็วขึ้น
ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า จากมติที่ประชุมคณะรัฐมนตรี (ครม.) เห็นชอบมาตรการด้านการเงินเพื่อช่วยเหลือและบรรเทาผลกระทบของการแพร่ระบาดโควิด-19 ในส่วนของมาตรการพักชําระหนี้ของสถาบันการเงินเฉพาะกิจ โดยให้ขยายระยะเวลาพักชําระหนี้ลูกค้ารายย่อยจนถึงวันที่ 31 ธันวาคม 2564 ตามความสมัครใจนั้น EXIM BANK ได้ออก “มาตรการสมัครใจพักหนี้” ให้แก่ลูกค้า โดยเฉพาะ SMEs ที่ได้รับผลกระทบการดําเนินกิจการจากการแพร่ระบาดของโควิด-19 เพื่อช่วยเหลือลูกค้าผู้ประกอบการให้สามารถฟื้นฟูธุรกิจได้เร็วขึ้น
• ลูกค้า SMEs ที่มีวงเงินสินเชื่อไม่เกิน 3 ล้านบาท ในทุกกลุ่มอุตสาหกรรม สามารถพักชําระหนี้เงินต้นหรือต่ออายุตั๋วสัญญาใช้เงินสูงสุด 6 เดือน โดยจ่ายเฉพาะดอกเบี้ยเท่านั้น ทั้งนี้ ลูกค้าสามารถแจ้งความประสงค์ขอรับมาตรการได้ที่เจ้าหน้าที่ธนาคาร
• ลูกค้าที่มีวงเงินสินเชื่อ 3 ล้านบาทขึ้นไป ในทุกกลุ่มอุตสาหกรรม สามารถแจ้งความประสงค์ได้ที่เจ้าหน้าที่ธนาคาร เพื่อขอพิจารณาผ่อนผันเป็นรายกรณี
ทั้งนี้ ตั้งแต่บัดนี้เป็นต้นไป ติดต่อสอบถามได้ที่ EXIM HOTLINE เพื่อช่วยเหลือลูกค้าและผู้ประกอบการจากโควิด-19 โทร. 0 2037 6099
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายพัฒนาความยั่งยืนและสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4120-4
รัฐบาลไทย-ข่าวทำเนียบรัฐบาล-วันพืชมงคล
วันจันทร์ที่ 10 พฤษภาคม 2564
วันพืชมงคล
หมายถึง วันพระราชพิธีจรดพระนังคัลแรกนาขวัญ ซึ่งเป็นพระราชพิธีที่สืบทอดมาแต่โบราณ เพื่อเป็นศิริมงคลแด่พืชพันธ์ธัญญาหาร บํารุงขวัญเกษตรกรและเตือนให้เริ่มเพาะปลูกข้าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 10 พ.ค.64 พนักงานติดเชื้อไวรัส COVID-19 จำนวน 2 ราย
วันจันทร์ที่ 10 พฤษภาคม 2564
ประกาศ ขสมก. ประจําวันที่ 10 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 10 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 10 พ.ค.64 พนักงานติดเชื้อไวรัส COVID-19 จํานวน 2 ราย
1) หัวหน้างานธุรการ ฝ่ายบริหาร
2) ผู้จัดการสาย 1, 180 เขตการเดินรถที่ 4
รัฐบาลไทย-ข่าวทำเนียบรัฐบาล-นายกฯ แสดงความยินดีกับโปรเมที่คว้าชัยชนะในศึก Honda LPGA Thailand 2021 และขอบคุณนักกีฬาไทยทุกคน ที่ร่วมสร้างชื่อเสียงให้ประเทศ
วันจันทร์ที่ 10 พฤษภาคม 2564
นายกฯ แสดงความยินดีกับโปรเมที่คว้าชัยชนะในศึก Honda LPGA Thailand 2021 และขอบคุณนักกีฬาไทยทุกคน ที่ร่วมสร้างชื่อเสียงให้ประเทศ
นายกฯ แสดงความยินดีกับโปรเมที่คว้าชัยชนะในศึก Honda LPGA Thailand 2021 และขอบคุณนักกีฬาไทยทุกคน ที่ร่วมสร้างชื่อเสียงให้ประเทศ
นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมร่วมแสดงความยินดีกับชัยชนะของโปรเมเอรียาจุฑานุกาลที่ได้รับชัยชนะแชมป์Honda LPGA Thailand 2021ที่สนามกอล์ฟสยามคันทรีคลับพัทยาโอลด์คอร์สจ.ชลบุรีเมื่อวันที่9พฤษภาคม2564รวมทั้งภูมิใจกับนักกีฬาไทยทุกคนที่ทุ่มเทซ้อมอย่างหนักจนมีผลงานที่ดีในการแข่งขันครั้งนี้ร่วมต่อสู้ในการแข่งขันอย่างมีน้ําใจนักกีฬาและร่วมสร้างชื่อเสียงให้ประเทศไทย
โฆษกประจําสํานักนายกรัฐมนตรีกล่าวว่าชัยชนะของโปรเมครั้งนี้ได้สร้างประวัติศาสตร์ให้นักกอล์ฟไทยเพราะเป็นนักกอล์ฟไทยคนแรกที่สามารถคว้าแชมป์Honda LPGA Thailandนับตั้งแต่มีการแข่งขันมาเมื่อปี2549 (2006)ทั้งนี้เป็นการแข่งขันที่มีความตื่นเต้นและน่าประทับใจเชื่อมั่นว่าโปรเมคือตัวอย่างของความพยายามไม่ย่อท้อและมีความเชื่อมั่นส่วนอันดับ2โปรจีนอาฒยาฐิติกุล
และอันดับ3โปรเหมียวปภังกรธวัชธนกิจก็เป็นนักกีฬากอล์ฟสาวไทยที่มีผลงานน่าประทับใจเช่นกันซึ่งขออวยพรให้การแข่งขันครั้งต่อๆไปของโปรเมและนักกีฬาทุกๆคนประสบความสําเร็จ
นอกจากนี้นายกรัฐมนตรีขอบคุณพร้อมชื่นชมผู้เกี่ยวข้องทุกฝ่ายที่ทํางานอย่างหนักเพื่อดําเนินการจัดการแข่งขันฯจนประสบความสําเร็จภายใต้การดําเนินการตามมาตรการทางสาธารณสุขอย่างเคร่งครัดมีแนวปฏิบัติที่เข้มงวดและรัดกุมจนได้รับการชื่นชมและนับเป็นอีกหนึ่งรายการของการจัดการแข่งขันกีฬาแบบNew Normalที่ประสบผลสําเร็จในช่วงที่ทั่วโลกยังประสบกับสถานการณ์จากโรคโควิด-19และจะเป็นแนวปฎิบัติในการจัดการแข่งขันระดับโลกในประเทศไทยในประเภทกีฬาอื่นๆต่อไป
..............
รัฐบาลไทย-ข่าวทำเนียบรัฐบาล-ออมสินขานรับมติ ครม. เยียวยาผู้ได้รับผลกระทบโควิดระลอกใหม่ ปล่อยสินเชื่อบรรเทาความเดือดร้อน รายละ 10,000 บาท ให้ยี่นกู้ผ่าน MyMo ได้ตั้งแต่ 13 พ.ค.นี้
วันจันทร์ที่ 10 พฤษภาคม 2564
ออมสินขานรับมติ ครม. เยียวยาผู้ได้รับผลกระทบโควิดระลอกใหม่ ปล่อยสินเชื่อบรรเทาความเดือดร้อน รายละ 10,000 บาท ให้ยี่นกู้ผ่าน MyMo ได้ตั้งแต่ 13 พ.ค.นี้
ธนาคารออมสินขานรับมติ ครม. เยียวยาผู้ได้รับผลกระทบโควิดระลอกใหม่ ปล่อยสินเชื่อบรรเทาความเดือดร้อน รายละ 10,000 บาท ให้ยี่นกู้ผ่าน MyMo ได้ตั้งแต่ 13 พ.ค.นี้ เฟสแรกเน้น 6 จังหวัดสีแดงเข้ม ก่อนขยายผลช่วยเหลือทั่วประเทศในเฟสต่อไป
ออมสินขานรับมติ ครม. เยียวยาผู้ได้รับผลกระทบโควิดระลอกใหม่ ปล่อยสินเชื่อบรรเทาความเดือดร้อน รายละ 10,000 บาท ให้ยี่นกู้ผ่าน MyMo ได้ตั้งแต่ 13 พ.ค.นี้ เฟสแรกเน้น 6 จังหวัดสีแดงเข้ม ก่อนขยายผลช่วยเหลือทั่วประเทศในเฟสต่อไป
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีมีมติอนุมัติมาตรการเยียวยา และฟื้นฟูเศรษฐกิจจากผลกระทบของการแพร่ระบาดของโควิด-19 รอบ 3 โดยรัฐบาลได้มอบหมายธนาคารออมสินเป็นผู้จัดทํามาตรการที่สามารถดําเนินการได้ทันที ด้วยมาตรการ "สินเชื่อสู้ภัย COVID-19" วงเงินรวม 10,000 ล้านบาท เพื่อบรรเทาความเดือดร้อนจากการขาดรายได้อันเนื่องมาจากมาตรการป้องกันและควบคุมการแพร่ระบาดที่เข้มข้นขึ้น โดยผู้มีสิทธิ์ขอสินเชื่อนี้ ได้แก่ ผู้ประกอบอาชีพอิสระ ผู้ประกอบการรายย่อย รวมทั้งผู้มีรายได้ประจําของหน่วยงานเอกชนที่ได้รับผลกระทบกระทบจาก COVID-19 (ไม่รวมผู้มีรายได้ประจําจากภาครัฐและรัฐวิสาหกิจ) มีสัญชาติไทย อายุ 20 ปีขึ้นไป สําหรับวงเงินสินเชื่อกําหนดให้รายละไม่เกิน 10,000 บาท อัตราดอกเบี้ยคงที่ร้อยละ 0.35 ต่อเดือน ไม่ต้องมีหลักประกันการกู้ ระยะเวลากู้ไม่เกิน 3 ปี ปลอดชําระเงินต้นและดอกเบี้ย 6 งวดแรก
สําหรับในระยะแรกของโครงการ เพื่อเป็นการควบคุมและป้องกันปัญหาการแพร่ระบาดของ COVID-19 จึงเริ่มให้บริการแก่ลูกค้าธนาคารที่เปิดใช้แอป MyMo อยู่แล้วก่อนวันที่ 1 พ.ค. 2564 ซึ่งมีจํานวนมากกว่า 9 ล้านคน โดยเริ่มจากลูกค้าที่ได้รับผลกระทบที่อยู่ในพื้นที่สีแดงเข้ม 6 จังหวัด คือ กรุงเทพฯ นนทบุรี ปทุมธานี ชลบุรี สมุทรปราการ และเชียงใหม่ สามารถยื่นกู้ได้ทางแอป MyMo ในวันที่ 13 พ.ค. 2564 เป็นต้นไป หลังจากนั้นในระยะต่อไปจึงขยายให้บริการลูกค้าในทุกพื้นที่ทั่วประเทศ ซึ่งจะเริ่มในวันที่ 20 พ.ค. 2564 เป็นต้นไป ตามด้วยลูกค้ากลุ่มอื่นที่ไม่มีแอป MyMo กําหนดสิ้นสุดระยะเวลาโครงการวันที่ 31 ธันวาคม 2564 หรือจนกว่าจะครบจํานวนวงเงินโครงการ
ทั้งนี้ ขอแจ้งย้ําว่าธนาคารให้บริการทางการเงินรูปแบบดิจิทัลทางแอป MyMo เท่านั้น จึงขอแจ้งเตือนโปรดระมัดระวังอย่าหลงเชื่อมิจฉาชีพที่แอบอ้างชื่อและโลโก้ธนาคารออมสินติดต่อประชาชนด้วยช่องทางอื่น เช่น LINE หรือแอปพลิเคชันที่ไม่ใช่ MyMo โปรดใช้ความระมัดระวังพิจารณาตรวจสอบจากธนาคารออมสินก่อนทุกครั้ง โดยสามารถติดต่อธนาคารที่ Call Center โทร. 1115 และที่ Facebook : GSB Society
https://www.gsb.or.th/news/gsbpr18/
รัฐบาลไทย-ข่าวทำเนียบรัฐบาล-ประชาชน เฮ!! ก.แรงงาน จับมือ กทม. สปสช.ขยายตรวจโควิด-19 เชิงรุก ที่สนามไทย – ญี่ปุ่น ดินแดง ต่อไปจนถึง 31 พ.ค.นี้
วันจันทร์ที่ 10 พฤษภาคม 2564
ประชาชน เฮ!! ก.แรงงาน จับมือ กทม. สปสช.ขยายตรวจโควิด-19 เชิงรุก ที่สนามไทย – ญี่ปุ่น ดินแดง ต่อไปจนถึง 31 พ.ค.นี้
รัฐมนตรีว่าการกระทรวงแรงงาน เผย ก.แรงงาน บูรณาการร่วมกับมหาดไทย กทม. สปสช. ขยายเวลาตรวจโควิด-19 เชิงรุก แก่ผู้ประกันตน แรงงานนอกระบบและประชาชนทั่วไป เพื่อเร่งควบคุมสถานการณ์การแพร่ระบาดในเขตกรุงเทพและปริมณฑล ที่สนามไทย – ญี่ปุ่น ดินแดง
เมื่อวันที่ 10 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ห่วงใยผู้ประกันตน แรงงานนอกระบบ ผู้ประกอบอาชีพอิสระและพี่น้องประชาชนทั่วไปถึงสถานการณ์การแพร่ระบาดของโรคโควิด -19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง โดยเฉพาะในพื้นที่กรุงเทพมหานครและปริมณฑล จึงได้มีดําริกําชับให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ขยายระยะเวลาของศูนย์คัดกรองหาเชื้อโควิด-19 เชิงรุก ที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร ออกไปอีกจนถึงวันที่ 31 พ.ค.นี้ เพื่อให้สามารถตรวจคัดกรองโควิดเชิงรุกได้ครอบคลุมและเร่งคลี่คลายสถานการณ์การแพร่ระบาดโดยเร็ว ผมในฐานะรัฐมนตรีว่าการกระทรวงแรงงาน จึงได้ให้กระทรวงแรงงาน โดยสํานักงานประกันสังคม บูรณาการความร่วมกับกระทรวงมหาดไทย โดยกรุงเทพมหานคร ผู้ว่าราชการจังหวัด และกระทรวงสาธารณสุข โดย สปสช. ดําเนินการขยายระยะเวลาการตรวจโควิด – 19 เชิงรุก เพื่อผู้ประกันตนแรงงานนอกระบบ และพี่น้องประชาชนทั่วไปตามโครงการแรงงาน...เราสู้ด้วยกัน โดยไม่เสียค่าใช้จ่าย ที่อาคารกีฬาเวสน์ 1 ศูนย์เยาวชนกรุงเทพมหานคร (ไทย – ญี่ปุ่น) เขตดินแดง กรุงเทพมหานคร โดยให้บริการตั้งแต่เวลา 08.00 – 16.00 น. โดยในแต่ละวันตรวจได้ไม่เกิน 3,000 คน รอบเช้า 1,500 คน และรอบบ่าย 1,500 คน ให้บริการตรวจไปจนถึงวันที่ 31 พ.ค.นี้
นายสุชาติ กล่าวต่อว่า ผู้ที่ต้องการตรวจสามารถลงทะเบียนจองคิวตรวจได้ที่เว็บไซต์ https://sso.icntracking.com/icntracking/self_register.php จากนั้นผู้ประกันตนกรอกเลขประจําตัวประชาชน 13 หลัก หรือเลขพาสปอร์ต กรอกข้อมูลประเมินความเสี่ยงตามที่กรมควบคุมโรค กระทรวงสาธารณสุขกําหนด หากผู้ประกันตนรายใดลงทะเบียนแล้วไม่มาตรวจตามนัดจะต้องลงทะเบียนใหม่ และเมื่อเข้ารับการตรวจหาเชื้อโควิด -19 เรียบร้อยแล้วสามารถกลับบ้านได้ทันที เนื่องจากผลการตรวจจะส่งทาง SMS ให้ผู้ประกันตนทราบตามหมายเลขโทรศัพท์ที่แจ้งไว้ ทั้งนี้ เพื่อความสะดวกรวดเร็ว ไม่ต้องรอคิวนาน ขอให้ผู้ที่มาตรวจนําบัตรประจําตัวประชาชนและสําเนาบัตรประจําตัวประชาชน พร้อมรับรองสําเนาถูกต้องมาด้วย
ทั้งนี้ ผู้ประกันตนสามารถสอบถามได้ที่โทรศัพท์ 1506 กด 6 เพื่อหาสถานที่ตรวจและสถานพยาบาลเข้ารับการรักษาในกรณีติดเชื้อได้ โดยให้บริการทุกวันจันทร์ – อาทิตย์ เวลา 08.00 – 17.00 น. มีเจ้าหน้าที่คอยให้บริการทั้งสิ้น 10 คู่สาย ช่วยเหลือผู้ประกันตนและแรงงานนอกระบบที่เดือดร้อนจากการตรวจโควิด-19 ได้รับการช่วยเหลืออย่างทันท่วงทีอีกทางหนึ่งด้วย กรณีตรวจพบเชื้อและมีอาการจะถูกส่งตัวเข้ารับการรักษาที่โรงพยาบาลในเครือข่ายประกันสังคม ส่วนผู้ที่ตรวจพบเชื้อแล้วไม่มีอาการหรืออยู่ในระดับสีเหลืองตามเกณฑ์ที่กระทรวงสาธารณสุขกําหนดจะถูกส่งตัวเข้ารับการรักษาที่ Hospitel ของประกันสังคม ซึ่งมีทีมแพทย์และพยาบาลดูแลเป็นอย่างดี
รัฐบาลไทย-ข่าวทำเนียบรัฐบาล-รมว.สุชาติ ลุยนนทบุรี ตรวจเยี่ยมการตรวจโควิด-19 เชิงรุกแก่แรงงานในสถานประกอบการ
วันจันทร์ที่ 10 พฤษภาคม 2564
รมว.สุชาติ ลุยนนทบุรี ตรวจเยี่ยมการตรวจโควิด-19 เชิงรุกแก่แรงงานในสถานประกอบการ
รัฐมนตรีว่าการกระทรวงแรงงาน นําคณะลงพื้นที่นนทบุรีตรวจเยี่ยมให้กําลังใจและมอบสิ่งของแก่ลูกจ้างที่ตรวจโควิด-19 เชิงรุกเพื่อผู้ประกันตนในสถานประกอบการ ณ บริษัทแห่งหนึ่ง
เมื่อวันที่ 10 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ตรวจเยี่ยม มอบสิ่งของและให้กําลังใจลูกจ้างที่เข้ารับการตรวจโควิด-19 เชิงรุกเพื่อผู้ประกันตนในสถานประกอบการ ณ บริษัทแห่งหนึ่ง อําเภอปากเกร็ด จังหวัดนนทบุรี โดยมี นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ปลัดกระทรวงแรงงาน นายทศพล กฤตวงศ์วิมาน เลขาธิการสํานักงานประกันสังคม นายอภิชัย อร่ามศรี รองผู้ว่าราชการจังหวัดนนทบุรี พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานถึงสถานการณ์การแพร่ระบาดของโรคโควิด-19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง จึงได้มีดําริกําชับให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เพิ่มจุดตรวจคัดกรองหาเชื้อโควิด-19 เชิงรุกแก่แรงงานในสถานประกอบการเพื่อเร่งควบคุมสถานการณ์การแพร่ระบาดในจังหวัดพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา เป็นต้น
นายสุชาติ กล่าวต่อว่า ในวันนี้ผมจึงได้ลงพื้นที่จังหวัดนนทบุรี เพื่อมาตรวจเยี่ยมให้กําลังใจลูกจ้างและเจ้าหน้าที่ในการดําเนินการตรวจคัดกรองโควิด-19 เชิงรุกในสถานประกอบการแก่ลูกจ้างของบริษัทแห่งหนึ่ง ซึ่งสํานักงานประกันสังคมจังหวัดนนทบุรีได้ร่วมมือกับโรงพยาบาลในเครือข่ายประกันสังคมในพื้นที่ เพื่อบูรณาการทํางานเชิงรุก จัดรถโมบาย ตู้ตรวจโรคไปตั้งยังสถานประกอบการให้ลูกจ้างที่เข้าข่ายกลุ่มเสี่ยงต่อการสัมผัสเชื้อได้รับการตรวจคัดกรองหาเชื้อโควิด-19 เพื่อให้ทราบผลภายใต้ 24 – 48 ชั่วโมง โดยที่โรงงานแห่งนี้มีลูกจ้าง จํานวน 637 คน ซึ่งหากตรวจพบเชื้อก็จะต้องเข้าสู่กระบวนการควบคุมดูแลรักษาตามที่กระทรวงสาธารณสุขกําหนด โดยลูกจ้างในสถานประกอบการไม่ต้องเสียค่าใช้จ่ายในการตรวจ
รัฐบาลไทย-ข่าวทำเนียบรัฐบาล-กรมทางหลวง เตรียมพร้อมเฝ้าระวังรองรับอุทกภัย วาตภัย และดินโคลนถล่มช่วงฤดูฝนทั่วประเทศ พร้อมลงพื้นที่ช่วยเหลือประชาชนผู้ใช้เส้นทางทันที
วันจันทร์ที่ 10 พฤษภาคม 2564
กรมทางหลวง เตรียมพร้อมเฝ้าระวังรองรับอุทกภัย วาตภัย และดินโคลนถล่มช่วงฤดูฝนทั่วประเทศ พร้อมลงพื้นที่ช่วยเหลือประชาชนผู้ใช้เส้นทางทันที
เพื่ออํานวยความสะดวกและปลอดภัยให้กับประชาชนตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม
นายสราวุธ ทรงศิวิไล อธิบดีกรมทางหลวง เปิดเผยว่าขณะนี้เริ่มเข้าสู่ฤดูฝน เกิดฝนตกและลมกรรโชกแรงในหลายพื้นที่ ทําให้เกิดสถานการณ์น้ําท่วมฉับพลัน น้ําป่าไหลหลาก เกิดวาตภัย ต้นไม้ล้มทับทาง ดินโคลนถล่ม ส่งผลกระทบต่อระบบคมนาคมขนส่งและการสัญจรของประชาชนผู้ใช้เส้นทาง และเพื่อเป็นการป้องกันและบรรเทาสถานการณ์ภัยพิบัติที่จะเกิดขึ้น จึงได้สั่งการให้ทุกหน่วยงานในสังกัดประกอบด้วย สํานักงานทางหลวง ศูนย์สร้างทาง ศูนย์สร้างและบูรณะสะพาน แขวงทางหลวง และหมวดทางหลวงทั่วประเทศ ดําเนินการตามมาตรการเตรียมความพร้อมทั้งบุคลากรและเครื่องจักรตลอดเวลา 24 ชั่วโมง เพื่ออํานวยความสะดวกและปลอดภัยให้กับประชาชนตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ดังนี้
- ตรวจสอบสภาพความเรียบร้อยของผิวทาง ต้องไม่มีหลุมบ่อ พร้อมสํารวจพื้นที่เสี่ยงต่อภัยพิบัติ สะพาน ท่อระบบน้ํา ร่องน้ําในเขตทางให้อยู่ในสภาพดี พร้อมใช้งานและดําเนินการขุดลอกร่องระบายบริเวณสองข้างทาง ทําความสะอาดช่องทางระบายน้ํา กําจัดเศษขยะวัชพืชมิให้กีดขวางทางระบบน้ํา ตัดแต่งกิ่งไม้ และจัดเตรียมเครื่องจักร ยานพาหนะ วัสดุอุปกรณ์ เครื่องสูบน้ํา สิ่งอํานวยความปลอดภัยป้ายจราจร หรือป้าย Knock Down ป้ายแนะนําเส้นทาง หลักนําทาง ไฟกระพริบ ฯลฯ ให้สามารถใช้งานได้ทันที เมื่อเกิดสถานการณ์ภัยพิบัติ
- สําหรับในกรณีเมื่อเกิดภัยพิบัติให้หน่วยงานในพื้นที่เข้าไปดําเนินการแก้ไขปัญหาโดยเร็วที่สุดรวมถึงการให้ความช่วยเหลือประชาชนที่ได้รับผลกระทบที่เกิดขึ้น
- เมื่อมีสถานการณ์ฉุกเฉินร้ายแรงหรือมีความจําเป็นเร่งด่วนให้ผู้บริหารในพื้นที่เข้าไปดําเนินแก้ไขปัญหาทันที และรายงานผู้บริหารในส่วนกลางจนกว่าเหตุการณ์จะยุติ และเมื่อเกิดเหตุทางขาด สะพานขาดหรือชํารุด ให้ขอความร่วมมือจากศูนย์สร้างทาง ศูนย์สร้างและบูรณะสะพาน เพื่อขอรับการสนับสนุนเจ้าหน้าที่เครื่องจักรและสะพานเบลีย์ (สะพานเหล็กชั่วคราว) ให้เข้าดําเนินการให้เข้าดําเนินการแก้ไขปัญหาร่วมกับแขวงทางหลวงโดยทันที
. - ให้ทุกหน่วยงานติดตามเฝ้าระวังและรายงานข้อมูลสถานการณ์ที่เกิดขึ้นเข้าระบบบริหารงานภัยพิบัติและสถานการณ์ฉุกเฉินของกรมทางหลวงอย่างต่อเนื่องจนกว่าสถานการณ์จะปกติ รวมถึงให้ติดตามการเตือนภัยของกรมอุตุนิยมวิทยา และศูนย์เตือนภัยพิบัติแห่งชาติ กรมป้องกันและบรรเทาสาธารณภัย อย่างใกล้ชิด
นอกจากนี้ยังได้กําชับหน่วยงานในสังกัดกรณีเกิดภัยพิบัติให้ประสานงานช่วยเหลือผู้ประสบภัย และสนับสนุนเครื่องมือเครื่องจักร ยานพาหนะ กรณีมีการร้องขอจากหน่วยงานอื่นๆ หรือประชาชน พร้อมขอให้ประชาชนผู้ใช้เส้นทางหลวงเดินทางด้วยความระมัดระวังเพื่อความปลอดภัยและหลีกเลี่ยงเส้นทางที่คาดว่าจะเกิดความสุ่มเสี่ยง พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-กระทรวงการคลังมีแหล่งเงินและเครื่องมือการกู้เงินเพียงพอในการเยียวยาและฟื้นฟูเศรษฐกิจ
วันจันทร์ที่ 10 พฤษภาคม 2564
กระทรวงการคลังมีแหล่งเงินและเครื่องมือการกู้เงินเพียงพอในการเยียวยาและฟื้นฟูเศรษฐกิจ
ตามที่เวปไซต์มติชนออนไลน์ (https://www.matichon.co.th/politics/news_2712734) ได้เผยแพร่ประเด็นคําถามของนายจาตุรนต์ ฉายแสง อดีตรองนายกรัฐมนตรี เกี่ยวกับแหล่งเงินกู้เพิ่มเติมเพื่อใช้ในการเยียวยา และฟื้นฟูเศรษฐกิจ นั้น
นางจินดารัตน์ วิริยะทวีกุล รองผู้อํานวยการสํานักงานบริหารหนี้สาธารณะ ในฐานะโฆษกสํานักงานบริหารหนี้สาธารณะ ขอเรียนดังนี้
พระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา (พ.ร.ก. COVID-19) กําหนดให้กระทรวงการคลังโดยอนุมัติคณะรัฐมนตรีมีอํานาจกู้เงินบาทหรือเงินตราต่างประเทศ โดยจะต้องลงนามในสัญญากู้เงินหรือออกตราสารหนี้ไม่เกินวันที่ 30 กันยายน 2564 ในวงเงินไม่เกิน 1,000,000 ล้านบาท เพื่อเป็นค่าใช้จ่ายด้านการแพทย์และสาธารณสุข การช่วยเหลือเยียวยา และฟื้นฟูเศรษฐกิจและสังคม โดย ณ วันที่ 6 พฤษภาคม 2564 กระทรวงการคลังโดยสํานักงานบริหารหนี้สาธารณะได้ดําเนินการจัดหาเงินกู้ภายใต้กรอบวงเงินโครงการที่คณะรัฐมนตรีอนุมัติแล้วจํานวน 703,841 ล้านบาท หรือคิดเป็นร้อยละ 92 ของกรอบวงเงินที่คณะรัฐมนตรีมีมติอนุมัติ
สํานักงานบริหารหนี้สาธารณะวางแผนและดําเนินการกู้เงินภายใต้ พ.ร.ก. COVID-19 อย่างรอบคอบโดยใช้กลยุทธ์การระดมทุนที่เป็นการกู้เงินในประเทศเป็นหลัก เพื่อให้ได้วงเงินกู้ที่ครบถ้วนภายใต้ต้นทุนที่เหมาะสม และความเสี่ยงที่ยอมรับได้ รวมทั้งไม่ก่อให้เกิดการแย่งสภาพคล่องจากภาคเอกชน และส่งเสริมการพัฒนาตลาดราสารหนี้ในประเทศ โดยใช้เครื่องมือทางการเงินที่ผสมผสานทั้งระยะสั้นและระยะยาว อาทิ ตั๋วเงินคลัง (Treasury Bill) ตั๋วสัญญาใช้เงิน (Promissory Note) สัญญากู้ยืมเงิน (Term Loan) พันธบัตรรัฐบาล (Loan Bond) และพันธบัตรออมทรัพย์ (Savings Bond) อีกทั้ง ได้คํานึงถึงแนวทางการปรับโครงสร้างหนี้จากระยะสั้นเป็นระยะปานกลางและระยะยาว โดยใช้พันธบัตรรัฐบาล และพันธบัตรเพื่อความยั่งยืน (Sustainability Bond) เพื่อให้สอดคล้องกับแผนการบริหารหนี้สาธารณะ ความต้องการของนักลงทุน และสภาวะตลาดการเงินในประเทศ
อย่างไรก็ดี หากในอนาคตรัฐบาลมีความจําเป็นต้องกู้เงินเพิ่มเติมเพื่อใช้ในการเยียวยาและฟื้นฟูเศรษฐกิจ สํานักงานบริหารหนี้สาธารณะจะวางแผนการกู้เงินอย่างรอบคอบ โดยคํานึงถึงต้นทุน สภาวะตลาดการเงิน และจะพัฒนานวัตกรรมทางการเงินให้สอดคล้องกับความต้องการของนักลงทุนและตลาดการเงิน โดยจะมุ่งเน้นตราสารทางการเงินที่ส่งเสริมการพัฒนาสังคมและสิ่งแวดล้อม เพื่อเป็นทางเลือกในการระดมทุนสําหรับโครงการที่สนับสนุนการพัฒนาประเทศอย่างยั่งยืน
สํานักงานบริหารหนี้สาธารณะขอให้ทุกท่านเชื่อมั่นว่าการบริหารหนี้สาธารณะได้มีการดําเนินการ อย่างรอบคอบ ครบถ้วน และถูกต้องตามกฎหมายที่เกี่ยวข้องทุกประการ
สํานักงานบริหารหนี้สาธารณะ
โทร. 02 265 8050 ต่อ 5505
https://fb.watch/5okeqZRUvL/
รัฐบาลไทย-ข่าวทำเนียบรัฐบาล-รมว.สุชาติ มอบ ผู้ช่วยฯ ลุยศรีราชา ตรวจเยี่ยมการตรวจโควิด-19 เชิงรุกในสถานประกอบการ
วันจันทร์ที่ 10 พฤษภาคม 2564
รมว.สุชาติ มอบ ผู้ช่วยฯ ลุยศรีราชา ตรวจเยี่ยมการตรวจโควิด-19 เชิงรุกในสถานประกอบการ
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานลงพื้นที่ศรีราชา ตรวจเยี่ยมให้กําลังใจการตรวจโควิด-19 เชิงรุกเพื่อผู้ประกันตน ม.33 ในสถานประกอบการ
เมื่อวันที่ 10 พฤษภาคม 2564 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน ลงพื้นที่ตรวจเยี่ยมให้กําลังใจลูกจ้างที่เข้ารับการตรวจโควิด-19 เชิงรุกเพื่อผู้ประกันตนในสถานประกอบการในพื้นที่อําเภอศรีราชา ณ โรงแรมโนโวเทล มารีนา ศรีราชา แอนด์ เกาะสีชัง จ.ชลบุรี
โดย นายสุรชัย กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานถึงสถานการณ์การแพร่ระบาดของโรคโควิด-19 เนื่องจากสภาพปัญหาในปัจจุบันได้เกิดการแพร่ระบาดในวงกว้าง และมีอัตราการติดเชื้อเพิ่มมากขึ้นอย่างต่อเนื่อง จึงได้มีดําริกําชับให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี เพิ่มจุดตรวจคัดกรองหาเชื้อโควิด-19 เชิงรุกแก่แรงงานในสถานประกอบการเพื่อเร่งควบคุมสถานการณ์การแพร่ระบาดในจังหวัดพื้นที่สีแดงเข้ม เช่น นนทบุรี ปทุมธานี สมุทรปราการ ชลบุรี ระยอง สมุทรสาคร และพระนครศรีอยุธยา เป็นต้น ในวันนี้ ท่านสุชาติ ชมกลิ่น รมว.แรงงาน มอบหมายให้ผมลงพื้นที่จังหวัดชลบุรี เพื่อมาตรวจเยี่ยมให้กําลังใจลูกจ้างและเจ้าหน้าที่ในการดําเนินการตรวจคัดกรองโควิด-19 เชิงรุกในสถานประกอบการแก่ลูกจ้าง ประเภทกิจการ โรงแรม ร้านอาหาร โรงงานที่ตั้งอยู่ในพื้นที่อําเภอศรีราชา จํานวน 200 คน ทั้งนี้ คาดว่าจะทราบผลการตรวจภายใน 24 ชม.
รัฐบาลไทย-ข่าวทำเนียบรัฐบาล-บขส. คุมเข้มความปลอดภัย เว้นระยะห่าง จัดที่นั่งรองรับผู้โดยสารเพียง 70% ต่อเที่ยววิ่ง
วันจันทร์ที่ 10 พฤษภาคม 2564
บขส. คุมเข้มความปลอดภัย เว้นระยะห่าง จัดที่นั่งรองรับผู้โดยสารเพียง 70% ต่อเที่ยววิ่ง
ขอร่วมมือประชาชนงดการเดินทาง และให้ลดการให้บริการในช่วงเวลา 23.00 -04.00 น. เพื่อควบคุมการแพร่ระบาดของเชื้อโควิด-19
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า จากสถานการณ์การแพร่ระบาดของโรคติดเชื้อโคโรนา 2019 (โควิด-19) ที่ยังคงมีจํานวนผู้ติดเชื้อสูง ประกอบกับรัฐบาลได้ขอร่วมมือประชาชนงดการเดินทาง และให้ลดการให้บริการในช่วงเวลา 23.00 -04.00 น. เพื่อควบคุมการแพร่ระบาดของเชื้อโควิด-19  ทั้งนี้ บขส. ได้ปรับลดจํานวนเที่ยววิ่งให้สอดคล้องกับสถานการณ์และจํานวนผู้โดยสาร มาตั้งแต่ช่วงเดือนเมษายนเป็นต้นมา โดยข้อมูลการเดินทาง ณ วันที่ 8 พฤษภาคม 2564 พบว่า ปริมาณผู้โดยสารที่ใช้บริการสถานีขนส่งผู้โดยสารลดลงเหลือเพียงวันละกว่า 15,000 คน
อย่างไรก็ดี เพื่อให้เป็นไปตามนโยบายของกระทรวงคมนาคม และสอดคล้องกับประกาศของกรมการขนส่งทางบก บขส.ได้ปรับอัตราบรรทุกผู้โดยสาร เหลือ 70% ของจํานวนที่นั่งปกติ และให้ เพิ่มความเข้มงวดในการตรวจวัดอุณภูมิผู้โดยสารที่เข้าใช้สถานีขนส่ง และรถโดยสาร , ห้ามรับประทานอาหารบนรถโดยสารหากไม่จําเป็น , ไม่จอดรับ-ส่ง นอกจุดจอดที่ได้รับอนุญาต และเพิ่มความถี่ในการทําความสะอาดสถานีขนส่งฯ รวมทั้งได้กําชับให้พนักงานบริษัทฯ ปฏิบัติตามมาตรการด้านสาธารณสุขอย่างเคร่งครัด
นอกจากนี้ขอความร่วมมือผู้ใช้บริการ ปฏิบัติตามมาตรการสาธารณสุข D-M-H-T-T-A อาทิ เว้นระยะระหว่างกัน , หลีกเลี่ยงการสัมผัสกับผู้อื่น , สวมหน้ากากผ้าหรือหน้ากากอนามัยตลอดเวลา , ล้างมือบ่อย ๆ , ลงทะเบียนผ่านแอปพลิเคชันไทยชนะ กรณีไม่สามารถใช้แอพพลิเคชันได้ สามารถกรอกข้อมูลตามแบบฟอร์มที่กรมการขนส่งทางบกกําหนด และหากเคยไปในพื้นที่เสี่ยง หรือสัมผัสใกล้ชิดกับบุคคลในกลุ่มเสี่ยง ขอให้ใช้มาตรการกักตนเอง (Self-quarantine) อย่างเคร่งครัด เพื่อลดการแพร่ระบาดของเชื้อไวรัส COVID-19
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมการดำเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสำนักงานปลัดกระทรวงวัฒนธรรม
วันศุกร์ที่ 28 พฤษภาคม 2564
ปลัด วธ. เป็นประธานการประชุมการดําเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสํานักงานปลัดกระทรวงวัฒนธรรม
การประชุมการดําเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสํานักงานปลัดกระทรวงวัฒนธรรม
วันที่ ๒๘ พฤษภาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมการดําเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสํานักงานปลัดกระทรวงวัฒนธรรม โดยมีนายประสพ เรียงเงิน รองปลัดกระทรวงวัฒนธรรม ผู้บริหารและเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-พม. ลงพื้นที่แฟลตดินแดง เร่งช่วยเหลือเยียวยา เด็ก 3 คน ต้องอาศัยอยู่เพียงลำพัง เนื่องจากผู้ปกครองติดเชื้อโควิด-19
วันศุกร์ที่ 28 พฤษภาคม 2564
พม. ลงพื้นที่แฟลตดินแดง เร่งช่วยเหลือเยียวยา เด็ก 3 คน ต้องอาศัยอยู่เพียงลําพัง เนื่องจากผู้ปกครองติดเชื้อโควิด-19
พม. ลงพื้นที่แฟลตดินแดง เร่งช่วยเหลือเยียวยา เด็ก 3 คน ต้องอาศัยอยู่เพียงลําพัง เนื่องจากผู้ปกครองติดเชื้อโควิด-19
วันนี้ (28 พ.ค. 64) เวลา 10.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ลงพื้นที่ ณ แฟลต 49 ชั้น 3 แฟลตเคหะชุมชนดินแดง 2 กรุงเทพฯ เพื่อให้ความช่วยเหลือเด็ก 3 คน อาศัยเพียงลําพังอยู่กับศพของคุณตาที่ติดเชื้อโควิด-19 เนื่องจากผู้ปกครองติดเชื้อโควิด-19 และถูกส่งไปรักษาตัวในโรงพยาบาล โดยมีเจ้าหน้าที่ศูนย์ช่วยเหลือสังคม สายด่วน พม. โทร. 1300 การเคหะแห่งชาติ ภาคีเครือข่ายการทํางานด้านสังคมกลุ่มอาสาเส้นด้าย และหน่วยงานที่เกี่ยวข้อง ลงพื้นที่บูรณาการความช่วยเหลือร่วมกัน
นายอนุกูลกล่าวว่า เนื่องด้วย กระทรวง พม. โดยศูนย์ช่วยเหลือสังคม สายด่วน พม. โทร. 1300 ได้รับแจ้งข้อมูลจากภาคีเครือข่ายการทํางานด้านสังคมกลุ่มอาสาเส้นด้าย กรณีเด็ก 3 คน ต้องอาศัยอยู่เพียงลําพัง เพราะสมาชิกในครอบครัวติดเชื้อโควิด-19 โดยผู้เป็นตาได้เสียชีวิต และผู้ปกครองอยู่ระหว่างการรักษาตัวในโรงพยาบาล อีกทั้งกรณี ครอบครัวที่มีมารดาติดเชื้อโควิด-19 และอยู่ระหว่างรอเข้ารับการรักษา ทั้งนี้ ในเบื้องต้นได้เยี่ยมให้กําลังใจเด็กในครอบครัวดังกล่าว พร้อมทั้งให้นักสังคมสงเคราะห์แนะนําเด็กในการใช้ชีวิตในช่วงที่เป็นกลุ่มเสี่ยงสูง และการอยู่ระหว่างรอเข้ารับการรักษานั้นต้องปฏิบัติตนอย่างไร เพื่อให้เกิดความปลอดภัยต่อตนเองและแนวทางการป้องกันไม่ให้เชื้อแพร่กระจายไปสู่คนอื่นในชุมชน และหลังจากนี้จะมีเจ้าหน้าที่บ้านพักเด็กและครอบครัวกรุงเทพมหานครเข้ามาเยี่ยมเด็กเพื่อติดตามสภาพความเป็นอยู่อย่างต่อเนื่อง และให้ความช่วยเหลือทั้งทางด้านอาหารและสิ่งของที่จําเป็นในการดํารงชีวิต สําหรับแฟลตเคหะชุมชนดินแดงแห่งนี้ กระทรวง พม. โดยการเคหะแห่งชาติ (กคช.) ได้มีการสํารวจและมีการฉีดพ่นฆ่าเชื้อในชุมชน และได้รับคําแนะนําจากภาคีเครือข่ายด้านสังคม ซึ่งมีข้อจํากัดหลายอย่างในการเข้าถึงในชุมชน โดยจะได้หาแนวทางแก้ไขเพื่อทํางานร่วมกันกับทุกภาคส่วนเพื่อช่วยเหลือประชาชนในชุมชนที่เป็นพื้นที่เสี่ยง ทั้งในเรื่องของการดูแลครอบครัวผู้ที่ติดเชื้อโควิด-19 ทั้งระหว่างที่สมาชิกในครอบครัวเข้ารับการรักษาและภายหลังที่รักษาหายจากโรงพยาบาล ซึ่งจะดูแลด้านความเป็นอยู่ของครอบครัว และในชุมชนที่มีความวิตกกังวล โดยเฉพาะครอบครัวกลุ่มเปราะบาง ที่มีทั้งเด็ก ผู้สูงอายุ และคนพิการ นั้น กระทรวง พม. จะเข้ามาฟื้นฟูเยียวยาสภาพจิตใจ รวมทั้งประเมินสภาพครอบครัวเพื่อหาแนวทางให้ความช่วยเหลือในด้านอื่นๆ ต่อไป
นายอนุกูลกล่าวเพิ่มเติมว่า สําหรับแนวทางการช่วยเหลือกลุ่มเปราะบางที่ได้รับผลกระทบภายหลังวิกฤตโควิด-19​ อาทิ เด็ก​ ผู้สูงอายุ​ คนพิการ​ คนไร้บ้าน​ และคนไร้ที่พึ่ง​ เป็นต้น กระทรวง พม.​ได้เตรียมจัดสถานที่รองรับไว้หลายพื้นที่ ทั้งในเขต​ กทม.​ และปริมณฑล​ สามารถรองรับได้​ประมาณเกือบ​ 400 คน​​ ทั้งนี้ ประชาชนที่กําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด รวมทั้งอาสาสมัครพัฒนาสังคมและความมั่นคงของมนุษย์ (อพม.) ในพื้นที่ โดยกระทรวง พม. พร้อมให้ความช่วยเหลือในเบื้องต้น และประสานส่งต่อไปยังหน่วยงานที่เกี่ยวอย่างเร่งด่วน
รัฐบาลไทย-ข่าวทำเนียบรัฐบาล-พม. นำอาหารกล่องพระราชทาน มอบให้กลุ่มเปราะบางในชุมชนเขตป้อมปราบศัตรูพ่ายและพญาไท กทม.
วันศุกร์ที่ 28 พฤษภาคม 2564
พม. นําอาหารกล่องพระราชทาน มอบให้กลุ่มเปราะบางในชุมชนเขตป้อมปราบศัตรูพ่ายและพญาไท กทม.
พม. นําอาหารกล่องพระราชทาน มอบให้กลุ่มเปราะบางในชุมชนเขตป้อมปราบศัตรูพ่ายและพญาไท กทม.
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงห่วงใยพสกนิกรที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยสมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงดําเนินโครงการน้ําพระทัยพระราชทาน ให้ประชาชนที่ประสบปัญหาความเดือดร้อน และสนับสนุนโดย โครงการสลากการกุศล ร่วมกับ กระทรวงการพัฒนาสังคมและความมั่นคงของมนุษย์ (พม.) ด้วยการนําอาหารกล่องพระราชทานไปมอบให้ประชาชนในชุมชนต่างๆ วันละ 300 กล่อง เป็นระยะเวลา 35 วัน รวมจํานวนทั้งสิ้น 10,500 กล่อง ซึ่งในวันที่ 27 พ.ค. 64นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) ได้เป็นผู้แทนนําอาหารกล่องพระราชทาน จํานวน 140 กล่อง ไปมอบให้ประชาชนกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน และคนไร้ที่พึ่ง ในชุมชนนางเลิ้ง เขตป้อมปราบศัตรูพ่าย และนายอนันต์ ดนตรี ผู้ตรวจราชการกระทรวงการพัฒนาสังคมและความมั่นคงของมนุษย์ เป็นผู้แทนนําอาหารกล่องพระราชทาน จํานวน 160 กล่อง ไปมอบให้ประชาชนกลุ่มเปราะบาง ในชุมชนอินทามระ 29 แยก 4 เขตพญาไท กทม.
รัฐบาลไทย-ข่าวทำเนียบรัฐบาล-ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลภูมิพลอดุลยเดช กรมแพทย์ทหารอากาศ เพื่อเป็นกำลังใจแก่บุคลากรทางการแพทย์ ภายใต้โครงการ"ปันน้ำใจ คนไทยไม่ทิ้งกัน"
วันศุกร์ที่ 28 พฤษภาคม 2564
ผู้ตรวจราชการ วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลภูมิพลอดุลยเดช กรมแพทย์ทหารอากาศ เพื่อเป็นกําลังใจแก่บุคลากรทางการแพทย์ ภายใต้โครงการ"ปันน้ําใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลภูมิพลอดุลยเดช กรมแพทย์ทหารอากาศ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน"
วันที่ ๒๘ พฤษภาคม ๒๕๖๔ เวลา ๑๐.๐๐ น. นายโกวิท ผกามาศ ผู้ตรวจราชการกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลภูมิพลอดุลยเดช กรมแพทย์ทหารอากาศ เพื่อเป็นกําลังใจแก่บุคลากรทางการแพทย์ ภายใต้โครงการ "ปันน้ําใจ คนไทยไม่ทิ้งกัน" โดยมี นาวาอากาศเอก ทวีวงศ์ หาญดํารงค์ รองผู้อํานวยการ ๒ โรงพยาบาลภูมิพลอดุลยเดช กรมแพทย์ทหารอากาศ เป็นผู้รับมอบ ณ อาคารโภชนาการทองใหญ่ โรงพยาบาลภูมิพลอดุลยเดช กรมแพทย์ทหารอากาศ โดยมี นายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงวัฒนธรรมและเจ้าหน้าที่ที่เกี่ยวข้องเข้าร่วม
รัฐบาลไทย-ข่าวทำเนียบรัฐบาล-“ชัยวุฒิ” ขอ ปชช.รับฟังรอบด้านปมนำเข้าวัคซีน
วันศุกร์ที่ 28 พฤษภาคม 2564
“ชัยวุฒิ” ขอ ปชช.รับฟังรอบด้านปมนําเข้าวัคซีน
“ชัยวุฒิ” ขอ ปชช.รับฟังรอบด้านปมนําเข้าวัคซีน
เมื่อวันที่28พ.ค.นายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคมให้สัมภาษณ์กรณีบริษัทแอคแคปแอสเซ็ทส์จํากัดระบุติดต่อตัวแทนรัฐบาลเพื่อขอนําเข้าวัคซีนชิโนฟาร์ม20ล้านโดสแต่ทางรัฐบาลออกมาปฏิเสธว่าไม่เป็นความจริงแบบนี้ถือเป็นเฟคนิวส์ต้องดําเนินการอะไรอย่างไรหรือไม่ว่าเรื่องนี้ต้องตรวจสอบข้อเท็จจริงว่ามีที่มาที่ไปอย่างไรเป็นข่าวปลอมหรือไม่คงต้องรอให้หน่วยงานที่เกี่ยวข้องออกมาให้ข้อเท็จจริงถ้าเป็นการให้ข้อมูลเท็จแล้วทําให้ประชาชนสับสนก็จะเข้าข่ายเฟคนิวส์มีความผิดหน่วยงานที่ได้รับความเสียหายก็ต้องร้องเข้ามาดังนั้นขณะนี้ขอให้ประชาชนอย่าเพิ่งตื่นตระหนกกับข่าวที่ออกมาขอให้รับความจริงอย่างรอบด้านเพราะตอนนี้รัฐบาลพยายามหาทางนําเข้าวัคซีนโควิดอยู่แล้วส่วนเอกชนรายใดจะสามารถนําเข้าได้นั้นก็ขึ้นอยู่กับความพร้อมของเอกชนรายนั้นๆที่ต้องยื่นขอนําเข้าตามช่องทางที่มีอยู่ส่วนที่มีกระแสข่าวเรื่องการเรียกรับผลประโยชน์นั้นเชื่อว่ารัฐบาลคงไม่ปล่อยให้มีคนมาหาประโยชน์จากเรื่องเหล่านี้ได้ที่ผ่านมารัฐบาลก็ติดต่อผู้ผลิตโดยตรงไม่ผ่านนายหน้าและวัคซีนเป็นที่ต้องการของตลาดจึงไม่มีความจําเป็นที่ผู้ผลิตต้องใช้นายหน้าในการวิ่งขายวัคซีนจึงเชื่อว่าไม่มีการเรียกรับผลประโยชน์ตามข่าวที่ออกมา
**********
รัฐบาลไทย-ข่าวทำเนียบรัฐบาล-ดีอีเอส ปลื้มคะแนนการประเมินคุณธรรมและความโปร่งใสภายในองค์กร อยู่ที่ 91.31 คะแนนผ่านเกณฑ์ ITA หนุนกิจกรรม I – Share ครั้งที่ 3 ต่อเนื่อง
วันศุกร์ที่ 28 พฤษภาคม 2564
ดีอีเอส ปลื้มคะแนนการประเมินคุณธรรมและความโปร่งใสภายในองค์กร อยู่ที่ 91.31 คะแนนผ่านเกณฑ์ ITA หนุนกิจกรรม I – Share ครั้งที่ 3 ต่อเนื่อง
ดีอีเอส ปลื้มคะแนนการประเมินคุณธรรมและความโปร่งใสภายในองค์กร อยู่ที่ 91.31 คะแนนผ่านเกณฑ์ ITA หนุนกิจกรรม I – Share ครั้งที่ 3 ต่อเนื่อง
เมื่อวันที่28พฤษภาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานในการเปิดกิจกรรมI – Shareครั้งที่3 กิจกรรมI – Shareหรือ“การยกระดับคะแนนการประเมินคุณธรรมและความโปร่งใสในการดําเนินงานของสํานักงานปลัดกระทรวงดิจิทัลเพื่อเศรษฐกิจและสังคม”บรรยายโดยนายอนุวัตรศรีไชโยรองหัวหน้าศูนย์ปฏิบัติการต่อต้านการทุจริตและนางสาวกนกศิลป์ใจทันนักวิเคราะห์นโยบายและแผนปฏิบัติการณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคม โดยเป็นโครงการบริหารจัดการองค์ความรู้ของสํานักงานปลัดกระทรวงดิจิทัลฯรวมทั้งเป็นการแลกเปลี่ยนเรียนรู้ของข้าราชการพนักงานราชการบุคลากรภายในหน่วยงาน นําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ
ทั้งนี้ITA roadmapแผนแม่บทภายใต้ยุทธศาสตร์ชาติประเด็นที่21การต่อต้านการทุจริตและประพฤติมิชอบ(พ.ศ.2561-2580 )โดยในระยะแรกของแผนแม่บท(พ.ศ.2561-2565 )ได้กําหนดค่าเป้าหมายของตัวชี้วัดให้หน่วยงานภาครัฐที่มีผลการประเมินITAผ่านเกณฑ์ (85คะแนน)มีสัดส่วนไม่น้อยกว่าร้อยละ80และแผนบูรณาการต่อต้านการทุจริตและประพฤติมิชอบก็ได้กําหนดค่าเป้าหมายในปีพ.ศ.2563ให้หน่วยงานภาครัฐที่มีผลการประเมินITAผ่านเกณฑ์มีสัดส่วนไม่น้อยกว่าร้อยละ50ล่าสุดคะแนนสํานักงานปลัดกระทรวงดิจิทัลเพื่อเศรษฐกิจและสังคมประจําปีงบประมาณ2563 อยู่ที่91.31คะแนน
***********
รัฐบาลไทย-ข่าวทำเนียบรัฐบาล-พาณิชย์ลดราคา ! ช่วยประชาชน Lot11 "Food Delivery" จุรินทร์ "นำเคาะ" ลดGPเหลือ 25%  ลดค่าอาหารสูงสุด 60%
วันศุกร์ที่ 28 พฤษภาคม 2564
พาณิชย์ลดราคา ! ช่วยประชาชน Lot11 "Food Delivery" จุรินทร์ "นําเคาะ" ลดGPเหลือ 25%  ลดค่าอาหารสูงสุด 60%
วันที่ 28 พฤษภาคม 2564 เวลา 12.00 น.
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์  โครงการ “พาณิชย์ลดราคา! ช่วยประชาชน” Lot 11 (Food Delivery)
นายจุรินทร์ กล่าวว่า
วันนี้เชิญผู้เกี่ยวข้องมาร่วมประชุมกันให้ความช่วยเหลือร้านอาหาร โดยประชุมร่วมกับแพลตฟอร์มทั้งหมด 5 แพลตฟอร์ม ที่ให้บริการ Food Delivery และตัวแทนร้านอาหารทั่วประเทศ เช่น สมาคมการค้าธุรกิจร้านอาหาร สมาคมผู้ประกอบการร้านอาหาร สมาคมภัตตาคารไทย สมาคมร้านอาหารไทยและสตรีทฟู้ด สมาคมร้านอาหารและบันเทิงเชียงใหม่ ชมรมผู้ประกอบการร้านอาหาร เป็นต้น และผู้แทนสถาบันการเงิน 6 สถาบัน 1.SME D Bank 2.ธนาคารกรุงไทย 3.ธนาคารออมสิน 4.ธนาคารอิสลาม 5.ธ.ก.ส. และ6. บสย.
มี 2 ประเด็น เพื่อช่วยสนับสนุนร้านอาหารในภาวะวิกฤตโควิด
ประเด็นที่ 1 จัดโครงการพาณิชย์ลดราคา!ช่วยประชาชน Lot 11 เพื่อช่วยเหลือบุคคล
2 กลุ่ม 1.กลุ่มผู้ประกอบการร้านอาหารที่ขายอาหารผ่านแพลตฟอร์ม 2.กลุ่มผู้บริโภคซึ่งซื้ออาหารผ่านแพลตฟอร์มต่างๆ
โดยสําหรับผู้ประกอบการร้านอาหารจะมีการลดค่า GP ที่แพลตฟอร์มคิดกับร้านอาหารจากเฉลี่ย 35% -25% ลงมาเหลือ 25%
มีแพลตฟอร์มที่จะเข้าร่วมโครงการทั้งหมด 5 แพลตฟอร์ม 1.Robinhood 2. foodpanda 3.Grab 4.Gojek และ 5.Lineman
ลดค่า GP เหลือ 25% ในภาพรวม ยกเว้น Robinhood ไม่คิดค่า GP และ foodpanda ไม่คิดค่า GP สําหรับร้านใหม่
สําหรับผู้บริโภคมี 2 ส่วน 1.ลดราคาอาหารที่ขายผ่านแพลตฟอร์มทั้ง 5 แพลตฟอร์มสูงสุด 60% และจะลดค่าขนส่ง 4 แพลตฟอร์ม ใน 3-5 กิโลเมตรแรก ลดสูงสุดจาก 40 บาทเหลือ 0 บาท ประกอบด้วย 1.Robinhood 2.foodpanda 3.Grab และ 4.Gojek
ตั้งแต่วันที่ 1-30 มิถุนายน 2564 ในพื้นที่กรุงเทพมหานครและปริมณฑล สําหรับค่า GP ส่วนค่าอาหารจะลดทั่วประเทศ
และประเด็นที่ 2 จัดโครงการแมตช์ชิ่งเงินกู้ให้กับร้านอาหารทั่วประเทศโดยกระทรวงพาณิชย์จะเป็นตัวกลางช่วยร้านอาหารสามารถเข้าถึงแหล่งเงินกู้ดอกเบี้ยต่ําและปลอดหลักทรัพย์ในบางกรณี ได้รับความร่วมมือจาก 6 สถาบันการเงิน ประกอบด้วย 1.SME D Bank 2.ธนาคารกรุงไทย 3.ธนาคารออมสิน 4.ธนาคารอิสลามแห่งประเทศไทย 5.ธ.ก.ส. และ 6.บสย.
มีการจัด 2 กิจกรรม 1.ให้สถาบันการเงินให้ข้อมูลกับร้านอาหารที่สนใจเข้าถึงแหล่งเงินกู้วันที่ 1-6 มิถุนายน 2564ในรูปแบบออนไลน์ และต่างจังหวัดจะให้พาณิชย์จังหวัดเป็นผู้ดําเนินการให้ร้านอาหารที่สนใจสอบถามข้อมูลจากสถาบันการเงิน 2.จะมีการจับแมตช์ชิ่งให้ยื่นเรื่องเพื่อขอกู้เงินตามเงื่อนไขทั้งแบบออฟไลน์และออนไลน์ ในวันที่ 7-20 มิถุนายน 2564
เพื่อช่วยให้ร้านอาหารในช่วงวิกฤติโควิดได้มีโอกาสเข้าถึงแหล่งเงินกู้ดอกเบี้ยต่ําและปลอดหลักทรัพย์ในบางกรณี
โดยร้านอาหารที่มีโอกาสเข้าถึงแหล่งเงินกู้ที่จดทะเบียนไว้ที่กรมพัฒนาธุรกิจการค้าเป็นนิติบุคคล 15,967 ร้าน และบุคคลธรรมดา 103,000 ร้าน รวมแล้ว 118,967 ร้าน
โดยผู้ประกอบการแพลตฟอร์มจะสูญเสียรายได้ 250-350 ล้านบาท และกระตุ้นเศรษฐกิจได้ไม่ต่ํากว่า 2,000 ล้านบาท
รัฐบาลไทย-ข่าวทำเนียบรัฐบาล-ทีม พม. เรามีเรา ลงพื้นที่ 4 เขต กทม. ย่านฝั่งธนบุรี มอบถุงยังชีพ เร่งช่วยเหลือกลุ่มเปราะบางที่เดือดร้อนจากโควิด-19
วันศุกร์ที่ 28 พฤษภาคม 2564
ทีม พม. เรามีเรา ลงพื้นที่ 4 เขต กทม. ย่านฝั่งธนบุรี มอบถุงยังชีพ เร่งช่วยเหลือกลุ่มเปราะบางที่เดือดร้อนจากโควิด-19
ทีม พม. เรามีเรา ลงพื้นที่ 4 เขต กทม. ย่านฝั่งธนบุรี มอบถุงยังชีพ เร่งช่วยเหลือกลุ่มเปราะบางที่เดือดร้อนจากโควิด-19
วันที่ 27 พ.ค. 64เวลา 16.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วยสถานการณ์การแพร่ระบาดของโรคโควิด-19 ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง รัฐบาล โดยกระทรวง พม. จึงมีความห่วงใยและตระหนักถึงปัญหาความเดือดร้อนของประชาชนทุกกลุ่มเป้าหมาย โดยเฉพาะกลุ่มเปราะบาง ทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ทั้งนี้ กระทรวง พม. จึงได้ระดมการรับบริจาคเงินและสิ่งของเครื่องอุปโภคบริโภคที่จําเป็นจากภาคีเครือข่ายทุกภาคส่วน โดยนําไปช่วยเหลือกลุ่มเปราะบางและประชาชนที่ได้รับผลกระทบทั้งในพื้นที่ 50 เขต กทม. รวมทั้งต่างจังหวัดทั่วประเทศ ภายใต้กิจกรรม เรามีเรา ไม่ว่าคุณจะอยู่ที่ไหน เราจะตามไปช่วย
นายอนุกูลกล่าวต่อไปว่า วันนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมาย ทีม พม. เรามีเรา โดยนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ พร้อมด้วยนายสากล ม่วงศิริ ผู้ช่วยรัฐมนตรีว่าการกระทรวงการพัฒนาสังคมและความมั่นคงของมนุษย์ ศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ 4 เขต กทม. ย่านฝั่งธนบุรี ได้แก่ 1) เขตหนองแขม ณ ชุมชนสวัสดิการ ซอยเพชรเกษม 77 2) เขตทวีวัฒนา ณ ที่ทําการ อพม. ริมคลองทวีวัฒนา 3) เขตตลิ่งชัน ณ วัดตลิ่งชัน และ 4) เขตภาษีเจริญ ณ วัดทองศาลางาม เพื่อมอบเครื่องอุปโภคบริโภคที่จําเป็นและน้ําดื่ม รวมทั้งสิ้น 400 ชุด และแอลกอฮอล์ฆ่าเชื้อโรค ให้กับประธาน อพม. เขต เพื่อนําไปแจกจ่ายช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 อีกทั้งเยี่ยมให้กําลังใจครอบครัวกลุ่มเปราะบาง อาทิ ผู้สูงอายุ คนพิการ และผู้ป่วยติดเตียง พร้อมทั้งมอบถุงยังชีพ โดยได้รับความร่วมมืออย่างดีจาก อพม. ในพื้นที่ ซึ่งมีส่วนสําคัญในการเฝ้าระวังและป้องกันการแพร่ระบาดของโรคโควิด-19 และการกระจายความช่วยเหลือต่างๆ ภายในชุมชน
นายอนุกูลกล่าวเพิ่มเติมว่า สําหรับแนวทางการช่วยเหลือกลุ่มเปราะบางที่ได้รับผลกระทบจากโรคโควิด-19 ทางกระทรวง พม.ได้เตรียมจัดสถานที่รองรับไว้หลายพื้นที่ ทั้งในเขต กทม. และปริมณฑล ซึ่งสามารถรองรับได้ประมาณ 400 คน โดยมีเจ้าหน้าที่คอยดูแล 24 ชั่วโมง และมีอาหารครบทั้ง 3 มื้อ ทั้งนี้ หากประชาชนกําลังประสบปัญหาความเดือดร้อนและความยากลําบากจากผลกระทบของโรคโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัดทุกจังหวัด
รัฐบาลไทย-ข่าวทำเนียบรัฐบาล-สธ.ยันโควิดสายพันธุ์ C.36.3 ที่สื่อรายงาน ไม่ใช่สายพันธุ์ไทย
วันศุกร์ที่ 28 พฤษภาคม 2564
สธ.ยันโควิดสายพันธุ์ C.36.3 ที่สื่อรายงาน ไม่ใช่สายพันธุ์ไทย
กระทรวงสาธารณสุข ยันกรณีสื่อรายงานพบเชื้อโควิดกลายพันธุ์ชนิดใหม่ สายพันธุ์ C.36.3 ในประเทศอังกฤษ ไม่ใช่สายพันธุ์ไทย โดยตรวจพบครั้งแรกในคนสัญชาติอียิปต์ที่เดินทางเข้ามาและกักตัวอยู่ใน ASQ หลังรักษาหาย ตรวจไม่พบเชื้อ เดินทางกลับอียิปต์ทันที
กระทรวงสาธารณสุข ยันกรณีสื่อรายงานพบเชื้อโควิดกลายพันธุ์ชนิดใหม่ สายพันธุ์C.36.3 ในประเทศอังกฤษไม่ใช่สายพันธุ์ไทย โดยตรวจพบครั้งแรกในคนสัญชาติอียิปต์ที่เดินทางเข้ามาและกักตัวอยู่ในASQ หลังรักษาหายตรวจไม่พบเชื้อ เดินทางกลับอียิปต์ทันที และไม่พบผู้ติดเชื้อสายพันธุ์นี้รายอื่นเพิ่มจากกรณีนี้ในประเทศไทยแต่อย่างใด
วันนี้ (28 พฤษภาคม 2564) นายแพทย์โอภาส การย์กวินพงศ์ อธิบดีกรมควบคุมโรค กล่าวว่า จากกรณีที่สื่อประเทศอังกฤษรายงานข่าวเมื่อวันที่ 27 พฤษภาคม 2564 พบเชื้อโควิดกลายพันธุ์ชนิดใหม่ สายพันธุ์ C.36.3 ที่มาจากประเทศไทยในอังกฤษ อยู่ในกลุ่มสายพันธุ์ที่ต้องให้ความสนใจ (VUI) นั้น ข้อมูลจากการสอบสวนโรค กองระบาดวิทยา รายงานพบการติดเชื้อในชาย อายุ 33 ปี สัญชาติอียิปต์ อาชีพผู้ช่วยนักบิน มีประวัติ อาศัยอยู่ที่ประเทศอียิปต์ วันที่ 25 มกราคม 2564 เดินทางไปฮ่องกงและเดินทางไปกรุงเทพ ฯ โดย Egypt Airline เดินทางถึงกรุงเทพฯ วันที่ 26 มกราคม 2564 และเข้ากักตัวที่ ASQ โรงแรม NOVOTEL สมุทรปราการ เก็บตัวอย่างครั้งที่ 1 วันที่ 29 มกราคม 2564 ที่สนามบินสุวรรณภูมิ ส่งตรวจห้องปฏิบัติการพบสารพันธุกรรมเชื้อไวรัสโคโรนา 2019 ส่งตัวไปรับการรักษาที่โรงพยาบาลเอกชน ในจังหวัดสมุทรปราการ และส่งตรวจสายพันธุ์พบว่า เป็นสายพันธุ์ B.1.1.1 ปัจจุบันคือ C.36.3 ผลการตรวจก่อนออกจากโรงพยาบาลเมื่อวันที่ 16 กุมภาพันธ์ 2564 ไม่พบเชื้อบินกลับประเทศอียิปต์ทันที และไม่พบผู้ติดเชื้อสายพันธุ์นี้รายอื่นเพิ่มจากผู้ป่วยรายนี้ในประเทศไทยแต่อย่างใด กรณีที่อังกฤษรายงานสายพันธุ์ C.36.3 Variant ถูกระบุชื่อในตารางสายพันธุ์ไวรัส ว่า Thailand ex Egypt ตามหลักการจึงไม่ควรเรียก สายพันธุ์ไทย เพราะเป็นผู้ติดเชื้อมาจากต่างประเทศ อย่างไรก็ตามยังต้องติดตามรายละเอียดเพิ่มเติม
*************************************** 28 พฤษภาคม 2564